title: Man
text: Iste articlo tracta sobre a man humana. Ta altros usos d'a parola se veiga man (desambigación).
  
  A man u mano (d'o latín < MANUS) ye a parte mas estrimera d'as estremidatz anteriors (brazos) d'o ser humán u qualsiquier altro primat. A man per un regular gosa emplegar-se ta subchectar obchectos u agafar-se ta os elementos de l'ambient, cosa que las fa estar importants ta o desplazamiento braquial d'es primatz. Habitualment, se gosa fer destinción d'as patas d'es animals per a posibilidat que tienen d'oponer un d'es didos ta es altros.
  
  A man tien de forma natural cinco didos u ditals, que si se mira a palma d'a man ezquierda son, d'a dreita ent'a ezquierda: o dido gran u pulgar, o endiz, o dido meyán, meyaner, d'o meyo u cordial, l'anular y o currín u dido chico.
  
  Constitución d'a man 
  
  Anque bell altros mamiferos tienen estremidatz d'asimiento morfolochicament parellanas a una man, ixas no pueden considerar-se scientificament como tals y per ixo se les da altros nombres. O emplego d'o termin man ta designar a terminación d'una pata anterior d'un animal que no siga primat ye un uso scientifico d'antropomorfización. Ta poder considerar-se como tals, cal que as mans tiengan pulgars oponibles.
  
  En o caso d'es sers humans, as dos mans se troban en o cabo d'es abantbrazos. Tamién se gosa decir que os simios y monos tienen quatre mans perque también en es pietz tienen didos largos y pulgars oponibles que lis permiten subchectar obchectos.
  
  Referencias
  
  Vinclos externos